Miért nem megy busz a Vadasparkig?
Néhány hónapon át felment az 5-ös busz a Majális parkból a Vadasparkig, most viszont nem. Miért? Holott sok kisgyerekes családnak, idős embernek ez volt az egyetlen esélye, hogy ellátogasson a miskolci állatkertbe...
Néhány hónapon át felment az 5-ös busz a Majális parkból a Vadasparkig, most viszont nem. Fridély Lászlótól, az állatkertet üzemeltető Miskolci Turisztikai Kft. igazgatójától megtudtuk, nagyon kátyússá vált az út, így a tulajdonos Északerdő Zrt. nem járul hozzá, hogy buszok közlekedjenek rajta. Egy esetben engedélyezné, ha a turisztikai kft. aszfaltoztatná a 3-4 kilométeres utat, ám erre nincs pénzük. – Nagy igény lenne a buszra, melyet főleg az idősek, kisgyerekesek vettek igénybe – mondta Fridély László. – Gondolkodunk a megoldáson, jó lenne, ha 8-9 személyes buszt, vagy lovaskocsit üzemeltető vállalkozóval tudnánk szerződést kötni. ÉM/HM